 Hore waxa u dhici jirtay mashaariicda biyaha ee waddanka inay maamulaan ama gacanta ku hayaan masuuliyiinta dawladdu, laakiin waxaan u malaynayaa in mashruucani yahay kii u horreeyey ee taladiisa laga qaybgaliyo bulshada rayidka ah, kaas oo idinku tihiin dufcaddii u horreysay ee wax ka ogaanaysa ama la soconaysa qaabka biyo-siinta magaalooyinka aad ka timaadeen, waxaannay arrintani qayb ka tahay mashruuc wayn oo biyo ballaadhin loogu samaynayo afarta magaalo ee kala ah; Wajaale, Boorama, Burco iyo Ceerigaabo iyo sidoo kale caasimadda Hargeysa. 